Pello Irujo

Pello Irujo OlloIrujo abizena horrela idaztea euskal herritar horren aukera pertsonala da. Izan ere, Euskaltzaindiak, euskara baturako, Iruxo onartu du deitura horren grafiatzat. Ikus Euskal Onomastikaren Datutegia. (Lizarra, Nafarroa, 1910eko otsailaren 23a - Iruñea, Nafarroa, 1983ko otsailaren 24a) nafar politikari abertzalea izan zen.

 Biografia 

Daniel Iruxo Urraren semea zen. Zuzenbide-ikasketak egin zituen eta Eusko Abertzale Ekintzako kidea izan zen 1930. urtetik aurrera.

1936ko irailean atxilotu zuten Kantauri itsasoan frankistek eta hasieran hiltzeko kondena eman zioten arren, presondegitik atera zuten sei urte eta erdiren buruan.

Madrilgo sare antifrankista prestatzen egon zen, 1946ko irailean Ipar Euskal Herrira jo behar izan zuen arte.

Eusko Jaurlaritzaren ordezkari egon zen Sofian eta Budapesten, eta Buenos Airesen bizi izan zen ondoren.

Eusko Lurra-Tierra Vasca Eusko Abertzale Ekintzaren agerkaria, garai horretan ezker abertzalekoa, zuzendu zuen 1960-1975 urteetan. Horretarako Jose Olibares Larrondo, Tellagorriren laguntzaz aritu zen.

 Erreferentziak 

Kategoria:Nafarroa Garaiko politikariak
Kategoria:Lizarratarrak
Kategoria:Ekintzaleak
Kategoria:Euskal Herriko frankismoaren erbesteratuak
Kategoria:Euskal Herriko argitaratzaileak
Kategoria:Euskal Herriko frankismoak kartzelaratutakoak
Kategoria:Iruñean hildakoak